ئێریک بایلی
ئێریک بێرتراند بایلی (لەدایکبووی ١٢ی نیسانی ١٩٩٤)یاریزانێکی تۆپی پێی پیشەگەریئیڤوارییە کە یاری دەکات لە خولی پرێمیەرلیگ بۆ یانەی مانچستەر یونایتد و ھەڵبژاردەی تۆپی پێی کۆتدیڤوار. ھەرچەندە بە شێوەیەکی سەرەکی وەک بەرگریکاری ناوەند یاری دەکات، بەڵام دەتوانێت وەک بەرگری باڵی ڕاستیش یاری بکات.

بایلی دەستی بە کاروانی پیشەگەری کرد لە یانەی ئیسپانیۆلۆلی ئیسپانیۆلی، پێش ئەوەی بگوازرێتەوە بۆ ڤیاڕیاڵ. دوو وەرزی لە یانەکە بەسەر برد پێش ئەوەی لە حوزەیرانی ٢٠١٦ گرێبەست لەگەڵ مانچستەر یونایتد بکات.

لە ساڵی ٢٠١٥ یەکەمین یاری نێودەوڵەتی بۆ ھەڵبژاردەی کۆتدیڤوار ئەنجامدا و ئەوساڵیش یارمەتیدان بۆ بردنەوەی جامی نەتەوەکانی ئەفریقا. لە دوو پاڵەوانێتی تری ئەفریقی بەشداری کردووە، و لەگەڵ ئۆڵۆمپی ٢٠٢٠.

کاروانی یانە

ئیسپانیۆل 
لە بینگەرڤیل (کۆتدیڤوار) لەدایکبووە، بایلی لە کانوونی یەکەمی ٢٠١١ لە تەمەنی ١٧ ساڵیدا چووە ناو سیستەمی لاوانی ئیسپانیۆلۆل. بایلی لەلایەن ئیمیلیۆ مۆنتاگوت ی ئیسپانیۆلۆلەوە چاودێری کرا دوای بەشداریکردن لە پاڵەوانێتییەکی لاوان لە بورکینای فاسۆ، کە لەلایەن کۆمپانیای ئیسپانیۆل پرۆسمۆسپۆرتەوە ڕێکخرا. ھەندێک لە تۆمارەکانی ئەو کاتە بە ھەڵە ناوەکەیان وەک ئێریک بێرتڕاند تۆمار کردبوو (ناوی دووەمی بە ھەڵە لێکدەدرێتەوە وەک نازناوی باوکی). لە تشرینی یەکەمی ساڵی دواتردا مۆڵەتی کارکردنی وەرگرت، و یەکەمین یاری خۆی لە وەرزی ٢٠١٣–٢٠١٤ کرد لەگەڵ پێکھاتەی دووەم، لە خولی پلە دووەکانی ئیسپانیۆلا.

لە ٥ی تشرینی یەکەمی ٢٠١٤، بایلی یەکەم یاری خۆی بۆ پێکھاتەی یەکەم ئەنجامدا - لە خولی ئیسپانیۆلا (لالالیگا)، وەک یەدەگ لە کۆتایییەکانی یاری ھاتە یاریگا درەنگ لە بردنەوەی ٢–٠ لە یاریگای خۆیان بەرامبەر ڕیال سۆسیداد. ماوەیەکی کەم دوای ئەوە بەرزکرایەوە بۆ تیمی سەرەکی.

ڤیاڕیاڵ 
لە ٢٩ی کانوونی دووەمی ٢٠١٥، بایلی گرێبەستێکی بۆ ماوەی پێنج ساڵ و نیو لەگەڵ تیمی ھەمان خول (لالالیگا)یانەی ڤیاڕیال واژوو کرد بە بڕی ٥٫٧ ملیۆن یۆرۆ، بە شێوەیەکی سەرەکی وەک جێگرەوەی گابریێل پاولیستا کە پەیوەندی بە ئەرسیناڵەوە کردبوو. لە ٢٢ی شوباتدا یەکەمین یاری خۆی بۆ یانەی زەرد پۆشەکان ئەنجامدا، بە شێوەی سەرەکی لە بردنەوەی ١–٠ لە یاریگای خۆیان بەرامبەر ئیبار دەستی پێکرد.

لە ١٩ی ئازار، بایلی یەکەمین یاری خۆی لە خولی ئەورووپا ئەنجامدا، لە بردنەوەی ٢–١ لە دەرەوەی یاریگای خۆیان بەرامبەر سیڤیلیا و بە کارتی سوور دەرکرا.

لە ١٨ی تشرینی یەکەمی ٢٠١٥، بایلی بە کارتی سوور کرایە دەرەوە دوای ئەوەی بەشداری کرد لە دۆڕاندنی ٢–١ بەرامبەر سێلتا فیگۆ لە ستادیۆ ئێل مەدریگال. حەوت یاری ئەنجامدا کاتێک یانەکەی گەیشتە پێش کۆتایی خولی ئەورووپا لە وەرزی ٢٠١٥–١٦، لە ٢٢ی تشرینی یەکەمدا یەکەم گۆڵی پیشەگەری خۆی تۆمارکرد و تەنھا گۆڵی بۆ یانەکەی تۆمارکرد، بۆ کۆتایی ھێنان بە بردنەوەی ٤–٠ لە یاریگای خۆیان لە قۆناغی کۆمەڵەکان بەرامبەر دینامۆ مینسک.

مانچێستەر یونایتد

وەرزی ٢٠١٦–١٧: یەکەم وەرز 

لە ٨ی حوزەیرانی ٢٠١٦، بایلی گواسترایەوە بۆ یانەی مانچێستەر یونایتد بە بڕی ٣٠ ملیۆن پاوەند، گرێبەستێکی بۆ ماوەی چوار ساڵ واژوو کرد، لەگەڵ بژاردەی دوو ساڵی تر. یەکەم یاریزان بوو کە لەلایەن ڕاھێنەری نوێ جۆسێ مۆرینیۆوە گرێبەستی لەگەڵ واژوو کرا.

لە ٧ی ئابی یەکەمین یاری خۆی ئەنجامدا لە بردنەوەی ٢–١ بەرامبەر لیستەر سیتی لە یاریگای وێمبلی بۆ بردنەوەی جامی قەڵغانی ئینگلیزی، و بە باشترین یاریزانی یارییەکە دیاری کرا دوای ھەفتەیەک لە یەکەمین یاری لە پریمەرلیگدا دووبارە بە باشترین یاریزانی یارییەکە دانرا لە بردنەوەی ٣–١ لە بۆرنمۆس.

بە یاریزانی مانگی مانچێستەر یونایتد ھەڵبژێردرا بۆ ئابی ٢٠١٦. لە کاتی قسەکردن لەگەڵ تەلەڤیزیۆنی مانچێستەر یونایتد، وتی " خەڵاتەکانی باشترین یاریزانی یاری شتێکن کە بیرم لێ نەکردووەتەوە بەڵام لە ڕێگەی ئەو کارانەی کە ئەنجامم داون بەدەستم ھێنان. ھیوادارم لە چەند ھەفتەی دواتردا زیاتر ببن ". لە ٢٣ی تشرینی یەکەمی ٢٠١٦، بایلی لە خولەکی ٥٢ دانیشت دوای ئەوەی تووشی پێکان بوو لە چێڵسی لە کاتی دۆڕاندنی ٤–٠. ١١ یاری ئەنجامدا کاتێک شەیتانە سوورەکان خولی ئەورووپایان بردەوە؛ و ناوی لە باشترین پێکھاتەی وەرزەکەدا ھەبوو.

وەرزی ٢٠١٧–١٨ 
لە ١٩ی ئابی ٢٠١٧، بایلی یەکەم گۆڵی خۆی لە خولدا لە ماوەی کاروانی پیشەگەریدا تۆمارکرد، یەکەم گۆڵی مانچستەر یونایتد لە بردنەوەی ٤–٠ بەرامبەر سوانزی سیتی، دوای ئەوەی کە پۆڵ پۆگبا لێدانێکی سەری لێدا و بەر شیش کەوت.

لە ٨ی تشرینی دووەمی ٢٠١٧، بایلی تووشی پێکان بوو لە ئەژنۆیدا و بۆماوەی ١٠٠ ڕۆژ دوورکەوتەوە و لە ١٧ی شوباتی ٢٠١٨ گەڕایەوە بۆ یاریکردن وەک یەدەگ لە جێگەی ڕۆمیلۆ لوکاکۆ ھاتە یاریگا لە ٩٠ خولەکی کۆتایی لەگەڵ کاتی زیاد کراو لە بردنەوە بەرامبەر ھودەرسفیڵد لە جامی ئێف ئەی (جامی یەکێتی ئینگلیزی). ئەو بەردەوام بوو و بە گشتی ١٨ یاری ئەنجامدا و یەک گۆڵی لە ھەموو پێشبڕکێکاندا تۆمارکرد لە کۆتایی وەرزدا.

٢٠١٨-ئێستا: وەرزەکانی پێکان بوون 
کێشەی پێکانەکانی بایلی لە وەرزی ٢٠١٨–١٩ بەردەوام بوون کە بووە ھۆی ئەوەی تەنھا لە ١٨ یاری لە ھەموو پاڵەوانێتییەکاندا بەشداری بکات، کە ١٢ یاریان لە پرێمییەرلیگدا بوو. لە ٣٠ی کانوونی یەکەمی ٢٠١٨ بە کارتی سوور دەکرا لە بردنەوەی ٤–١ لە یاریگای خۆیان بەرامبەر بۆرنمۆس بەھۆی فاوڵێک لە ڕیان فراسەر، کە لەلایەن ڕاھێنەر ئۆلێ گونار سۆڵشایەر ڕەخنەی لێ گیرا.

لە تەممووزی ٢٠١٩، بایلی بۆ ماوەی چوار مانگی تر دوورکەوتەوە دوای ئەوەی تووشی پێکان بوو لە ئەژنۆیدا لە یارییەکی دۆستانەی پێش وەرز بەرامبەر تۆتنھام ھۆتسپێر لە چین. لە ١٠ی کانوونی دووەمی ٢٠٢٠، لە پێکان گەڕایەوە بە یاریکردن لە یارییەکدا لەگەڵ پێکھاتەی خوار ٢٣ ساڵانی مانچێستەر یونایتد بەرامبەر نیوکاسڵ یونایتد. لە ١٧ی کانوونی دووەمی ٢٠٢٠، بایلی گرێبەستێکی نوێی واژوو کرد بۆ ماوەی دوو ساڵی تر لەگەڵ یونایتد، کە وای لێکرد تا کۆتایی وەرزی ٢٠٢١–٢٢ لە یانەکە بەردەوام بێت. ئەو گەڕایەوە بۆ پریمەرلیگ و یەکەم یاری وەرزەکەی لە ١٧ی شوباتدا ئەنجامدا، کە بۆ ماوەی ٩٠ خولەک لە بردنەوەی ٢–٠ بەرامبەر چێڵسی یاریکرد.

ئەو ١٠٠ەمین یاری خۆی بۆ یانەکە ئەنجامدا لە یارییەکدا کە ١–١ بەرامبەر بوون لەگەڵ ئەی سی میلان لە خولی ئەورووپا لە یاریگای ئۆڵد ترافۆرد (یاریگای تایبەت بە مانچێستەر یونایتد). لە ٢٦ی نیسانی ٢٠٢١، گرێبەستێکی واژوو کرد تا ٢٠٢٤، لەگەڵ بژاردەی ساڵێکی زیاتر.

لە ٢٣ی ئەیلوولی ٢٠٢١، بایلی یەکەم یاری خۆی لە وەرزەکەدا کرد لە جامی ئی ئێف ئێڵ بەرامبەر یانەی وێست ھام یونایتد، کە مانچستەر یونایتد ١–٠ دۆڕا.

کاروانی نێودەوڵەتی 

لە ٢٩ی کانوونی یەکەمی ٢٠١٤، بایلی لە پێکھاتەی ٢٣ یاریزانی ھێرڤ ڕێنارد بوو جامی نەتەوەکانی ئەفریقای ٢٠١٥. لە ١١ی کانوونی دووەمی ٢٠١٥ یەکەمین یاری خۆی ئەنجامدا، لە یارییەکی دۆستانەدا بەرامبەر نایجیریا، و لە ھەموو شەش یارییەکەدا بەشدار بوو لە پاڵەوانێتییەکەدا و ھەڵبژاردەکەی بوو بە پاڵەوان. ئەو دووبارە لە تیمی فیلەکان بوو بۆ جامی نەتەوەکانی ئەفریقای ٢٠١٧ لە گابۆن، تەواوی سێ یارییەکەی لە پاڵەوانێتییەکەدا ئەنجامدا کە لە قۆناغی کۆمەڵەکان کۆتایی ھات.

لە ١٢ی تشرینی یەکەمی ٢٠١٨، بایلی یەکەم گۆڵی نێودەوڵەتی تۆمارکرد لە بردنەوەی ٤–٠ بەسەر کۆماری ئەفریقای ناوەڕاست لە پاڵاوتنەکانی جامی نەتەوەکانی ئەفریقای ٢٠١٩ لە ستادی بواکێ. لە مانگی نیسانی دواتردا تووشی پێکانی ئەژنۆ بوو، کە وای کرد لە پاڵەوانێتییەکە دوور بکەوێتەوە کە لە میسڕ کرا.

لە ٣ی تەممووزی ٢٠٢١، بایلی وەک یەکێک لەو یاریزانانە ھەڵبژێرا کە تەمەنیان لە ٢٣ ساڵ زیاترە لە تیمی ئۆڵۆمپیادی کۆتدیڤوار بۆ ئۆڵۆمپادی ھاوینی ٢٠٢٠ ھەڵبژێردرا. بایلی یەکەمین یاری خۆی لە ئۆڵۆمپیاددا ئەنجامدا لە بردنەوەی ٢–١ بەرامبەر سعودیە لە ٢٢ تەممووز. ئەو چوار یاری ئەنجامدا لە پاڵەوانێتییەکەو یەک گۆڵی تۆمارکرد، لە دۆڕاندنیان لە چارەکی کۆتایی بەرامبەر ئیسپانیۆلا.

لە جامی نەتەوەکانی ئەفریقای ٢٠٢١، کە لە سەرەتای ساڵی دواتردا لە کامیرۆن بەڕێوەچوو، بایلی تووشی پێکان بوو لە سەری دا لە کۆتایییەکانی یارییەکەیان بەرامبەر سیرالیۆن کە ٢–٢ بەرامبەر بوون لە دووەم یاریدا، بەم شێوەیە لە یاری سێیەم بەرامبەر جەزائیر دوورکەوتەوە. لە یاری قۆناغی ١٦ دا کە بێ گۆڵ بەرامبەر میسر بوو کڵاوی پۆشیبوو و تاکە یاریزان بوو کە لە لێدانەکانی یەکلاکەرەوە گۆڵ تۆمار نەکات و شوتەکەی گەڕێنرایەوە لەلایەن گۆڵپارێز محمد عەبو گاباڵەوە.

ئاماری کاروانی وەرزشی

یانە

نێودەوڵەتی

خەڵاتەکان 
مانچێستەر یونایتد
 جامی ئی ئێف ئێڵ: ٢٠١٦–١٧
 جامی قەڵغانی ئینگلیزی: ٢٠١٦
 خولی ئەورووپا: ٢٠١٦–١٧؛ دووەم بوون: ٢٠٢٠–٢١

کۆتدیڤوار
 جامی نەتەوەکانی ئەفریقا: ٢٠١٥

تاکەکەسی
 تیمی ساڵی ئەفریقا: ٢٠١٦، ٢٠١٧، ٢٠١٨
 تیمی وەرزی خولی ئەورووپا: ٢٠١٦–١٧
 تیمی پیاوانی CAF لە دەیەی ٢٠١١–٢٠٢٠

سەرچاوەکان 

یاریزانانی تۆپی پێی دوور لە وڵات لە ئیسپانیا
یاریزانانی تۆپی پێی دوور لە وڵات لە ئینگلستان
یاریزانانی لا لیگا
زیندووان
لەدایکبووانی ١٩٩٤
بەرگریکارانی تۆپی پێ
یاریزانانی تۆپی پێی دوور لە وڵات لە فەڕەنسا
یاریزانانی لیگ ١
یاریزانانی یانەی تۆپی پێی مانچستەر یوونایتد
یاریزانانی پرێمیەرلیگ
یاریزانانی سێگوندا دیڤیسیۆن بی
یاریزانانی براوەی خولی ئەورووپا